MY naam beteken reinheid. Ek is 'n redakteur van 'n koerant en dien my gemeenskap op alle gebiede. In my beroep kan ek saam met die presidente van die wêreld kuier en nou-nou plat op die vloer langs 'n armlastige boemelaar 'n traan oor die noodlot van die lewe stort.
Iewers in my lewe het ek vlerkies gekry- ja engelvlerke wat omgee vir ander en regte vlerke in 'n vliegtuig. Doer bo in die lugruim kan ek die kerk van God sonder dak beleef en tussen wolke naby aan ons Groot Meester voel- so of ek aan sy gesig kan vat. Dis my passie.
Tuinmaak is 'n passie en niks is mooier as die volmaakte doudruppel op my rose nie. Ek pluk sommer bosse rose en deel in my dag se gang vir enige persoon wat n roos wil hê uit. Dieselfde met pronkertjies wat ek met sorg plant en versorg.
Op amper 40 kan ek slef my eie lewensverhaal skryf en dit sal 'n blitsverkoper wees. Die einas en die mooi.
'n SIELSGENOOT wat saam met my wil wees is eintlik al wat dié woordeboer sal verbly. Ek hou van 'n man wat sy man kan staan en sy slag kan slaan. Iemand na wie ek kan opkyk en wat my sal respekteer in geloof, hoop en liefde.